钦定古今图书集成/理学汇编/文学典/第078卷 > 邓名世
## 钦定古今图书集成/理学汇编/文学典/第078卷 > 邓名世

按《临川县志》：“名世，字元亚。天资笃厚，为文长于叙事，
同舍劝其毋藏元祐党人文集，名世笑曰：‘是足以废
吾身乎’？乃杜门却扫，益研究经史。御史刘大中得所
著《春秋四谱》等书，荐召，遂以布衣上殿，进《治人实务》
等说，上嘉纳。寻赐出身，除敕令所删修官，兼史馆校
勘。先是，修《哲宗实录》，亡元祐八年若干卷，名世以旧”
史参考补成之。归筑室读书，扁曰“太史书堂。”逾年，还
旧官奉祠，卒，年五十七。所著有《春秋论说》《春秋类史》
《春秋公子谱》《列国诸臣图》《左氏韵语》《国朝宰相年表》
《古今姓氏辨证》《皇极大衍数》《大乐书》，合三百卷。